title: 2014/607/ES: Eiropas Parlamenta Lēmums ( 2014. gada 3. aprīlis ) par Euratom Apgādes aģentūras 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/277

         EIROPAS PARLAMENTA LĒMUMS
   (2014. gada 3. aprīlis)
   par Euratom Apgādes aģentūras 2012. finanšu gada budžeta izpildes apstiprināšanu
   (2014/607/ES)
   EIROPAS PARLAMENTS,

               —

               ņemot vērā Euratom Apgādes aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Euratom Apgādes aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā 8. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0180/2014),

               1.

               sniedz Euratom Apgādes aģentūras ģenerāldirektoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Euratom Apgādes aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 213. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 41, 15.2.2008., 15. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums (1990. gada 29. maijs) par Nolīguma noslēgšanu par Kopējā plaša patēriņa preču fonda izveidošanu

text:
Svarīgs juridisks paziņojums

|

31990D0373

Oficiālais Vēstnesis L 182 , 14/07/1990 Lpp. 0001 - 0001 Speciālizdevums somu valodā: Nodaļa 11 Sējums 16 Lpp. 0007  Speciālizdevums zviedru valodā: Nodaļa 11 Sējums 16 Lpp. 0007

		Padomes Lēmums(1990. gada 29. maijs)par Nolīguma noslēgšanu par Kopējā plaša patēriņa preču fonda izveidošanu(90/373/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā Nolīgums par Kopējā plaša patēriņa preču fonda izveidošanu saistīts ar jautājumiem, kas ir dalībvalstu jurisdikcijā, un ar jautājumiem par kopējo tirdzniecības politiku;tā kā Kopiena un tās dalībvalstis ir parakstījušas Nolīgumu;tā kā dalībvalstis jau ir pabeigušas ratifikācijas, pieņemšanas un apstiprināšanas procedūru, kas paredzēta Līguma 54. pantā;tā kā tāpēc ir svarīgi, ka arī Kopiena apstiprina Nolīgumu, ko deponē Apvienoto Nāciju Organizācijas ģenerālsekretāram,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums par Kopējā plaša patēriņa preču fonda izveidošanu.Kopiena deponē apstiprināšanas dokumentu Apvienoto Nāciju Organizācijas ģenerālsekretāram.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots izraudzīties personu, kas ir tiesīga Kopienas vārdā deponēt apstiprināšanas dokumentu.3. pantsŠo lēmumu publicē Eiropas Kopienu Oficiālajā Vēstnesī.Briselē, 1990. gada 29. maijāPadomes vārdā —priekšsēdētājaM. Geoghegan-Quinn--------------------------------------------------


title: Padomes Lēmums 2011/210/KĀDP ( 2011. gada 1. aprīlis ) par Eiropas Savienības militāro operāciju, lai atbalstītu humānās palīdzības operācijas, reaģējot uz krīzes situāciju Lībijā ( “EUFOR Libya ” )

text:
               5.4.2011

               LV

               Eiropas Savienības Oficiālais Vēstnesis

               L 89/17

         PADOMES LĒMUMS 2011/210/KĀDP
   (2011. gada 1. aprīlis)
   par Eiropas Savienības militāro operāciju, lai atbalstītu humānās palīdzības operācijas, reaģējot uz krīzes situāciju Lībijā (“EUFOR Libya”)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   ņemot vērā Savienības Augstā pārstāvja ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padome (Drošības padome) 2011. gada 26. februārī pieņemtajā Rezolūcijā par mieru un drošību Āfrikā (ANODPR 1970 (2011)) pauda dziļas bažas par situāciju Lībijā un nosodīja vardarbību un spēka pielietošanu pret civiliedzīvotājiem. Turklāt Drošības padome aicināja visas Apvienoto Nāciju Organizācijas dalībvalstis darīt pieejamu humāno palīdzību un ar to saistītu palīdzību Lībijā.

               (2)

               Drošības padome 2011. gada 17. martā pieņemtajā Rezolūcijā par situāciju Lībijā (ANODPR 1973 (2011)) atgādināja par ANODPR 1970 (2011) un pauda apņēmību nodrošināt gan civiliedzīvotāju, gan civiliedzīvotāju apdzīvoto apgabalu aizsardzību, kā arī ātru un netraucētu humānās palīdzības pieejamību un humānās palīdzības personāla drošību. Tā arī pauda gandarījumu par kaimiņvalstu, it īpaši Tunisijas un Ēģiptes, atsaucību, lai ņemtu vērā bēgļu un ārvalstu darba ņēmēju vajadzības, un aicināja starptautisko sabiedrību šos centienus atbalstīt.

               (3)

               Turklāt Drošības padome pilnvaroja dalībvalstis, kas ir attiecīgi informējušas Apvienoto Nāciju Organizācijas ģenerālsekretāru un rīkojas valsts vārdā vai izmantojot reģionālas organizācijas vai mehānismus, kā arī sadarbībā ar ANO ģenerālsekretāru un ar Arābu līgas dalībvalstīm, veikt visus vajadzīgos pasākumus, lai aizsargātu civiliedzīvotājus un civiliedzīvotāju apdzīvotos apgabalus, kuri ir pakļauti uzbrukumu briesmām Lībijā, vienlaikus nepieļaujot nekāda ārvalstu okupācijas spēka pielietojumu nevienā Lībijas teritorijas daļā.

               (4)

               Padome savos 2011. gada 21. marta secinājumos pauda bažas par stāvokli Lībijā un nosodīja rupjos un sistemātiskos cilvēktiesību pārkāpumus, vardarbību un nežēlīgo apspiešanu, ko režīms vērš pret Lībijas tautu. Padome pauda gandarījumu par to, ka ir pieņemta ANODPR 1973 (2011), un uzsvēra Savienības apņēmību veicināt tās īstenošanu un šajā ziņā rīkoties apvienoti un izlēmīgi kopā ar visiem starptautiskajiem partneriem, it īpaši Arābu valstu līgu un citiem reģionāliem dalībniekiem. Padome apstiprināja, ka Savienības galvenais mērķis ir civiliedzīvotāju aizsardzība un atbalsts tam, lai Lībijas tauta varētu īstenot centienus pēc demokrātiskas sabiedrības.
               Padome arī apliecināja Savienības gatavību sniegt kopējās drošības un aizsardzības politikas atbalstu humānajai palīdzībai, atsaucoties uz Apvienoto Nāciju Organizācijas Humānās palīdzības koordinācijas biroja (OCHA) lūgumu un saskaņā ar Apvienoto Nāciju Organizācijas veikto koordināciju.

               (5)

               Padome 2011. gada 24. martā apstiprināja krīzes pārvarēšanas koncepciju, reaģējot uz krīzi Lībijā. Turpmākajos plānos uzmanība būtu jāpievērš humānās palīdzības atbalstam. Jo īpaši operācija neietekmēs humānās palīdzības sniedzēju neitralitāti un objektivitāti. Pirms katra lēmuma par operācijas sākšanu ir jābūt OCHA lūgumam un lēmums ir jāpieņem, ņemot vērā esošā riska un draudu novērtējumu.

               (6)

               Notiek cieša sadarbība ar Ēģiptes un Tunisijas valdībām, lai nodrošinātu to atļauju iespējamai Savienības militārai klātbūtnei attiecīgajās valstīs.

               (7)

               Politikas un drošības komitejai (PDK) Padomes un Savienības Augstā pārstāvja ārlietās un drošības politikas jautājumos (Augstais pārstāvis) uzdevumā būtu jāveic Savienības militārās operācijas politiskā kontrole, jānodrošina tai stratēģiskā vadība un jāpieņem attiecīgi lēmumi saskaņā ar Līguma par Eiropas Savienību (LES) 38. panta trešo daļu.

               (8)

               Ir jāpanāk vienošanās un jānoslēdz starptautiski nolīgumi par trešo valstu dalību Savienības operācijās un par Savienības spēku un to personāla statusu.

               (9)

               Darbības izdevumi, kas izriet no šā lēmuma un attiecas uz militāro vai aizsardzības jomu, būtu jāsedz dalībvalstīm saskaņā ar LES 41. panta 2. punktu un atbilstīgi Padomes Lēmumam 2008/975/KĀDP (2008. gada 18. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (“ATHENA”) (1).

               (10)

               LES 28. panta 1. punkts pilnvaro Padomi pieņemt lēmumus, nosakot līdzekļus, ko Savienība var izmantot. Eiropas Savienības militārās operācijas kopējo izmaksu finanšu atsauces summa sākotnējam četru mēnešu laikposmam ir labākā pašreizējā aplēse, un tā neskar galīgās summas, ko iekļaus budžetā, kuru apstiprina saskaņā ar noteikumiem, kas paredzēti ATHENA.

               (11)

               Saskaņā ar 5. pantu Protokolā par Dānijas nostāju, kas pievienots LES un Līgumam par Eiropas Savienības darbību (LESD), Dānija nepiedalās ar aizsardzību saistītu Savienības lēmumu un rīcību izstrādē un ieviešanā. Tādēļ Dānija nepiedalās šīs operācijas finansēšanā,

         IR PIEŅĒMUSI ŠO LĒMUMU.
   1. pants
   Misija
   1.   Lai īstenotu pilnvaras, kas piešķirtas ar Apvienoto Nāciju Organizācijas Drošības padomes Rezolūcijām 1970 un 1973 (2011), Savienība, ja tiks saņemts Apvienoto Nāciju Organizācijas Humānās palīdzības koordinācijas biroja (OCHA) lūgums, veiks uz kopējās drošības un aizsardzības politikas pamatotu militāru operāciju, turpmāk “EUFOR Libya”, lai atbalstītu humāno palīdzību reģionā. Operācijā pilnībā ievēro Pamatnostādnes par militāro un civilās aizsardzības līdzekļu izmantošanu, lai atbalstītu Apvienoto Nāciju Organizācijas humānās palīdzības darbības sarežģītās ārkārtas situācijās, un Ieteikumus ārzemju bruņoto līdzekļu izmantošanai, lai atbalstītu humānās palīdzības operācijas, ņemot vērā esošo krīzi Ziemeļāfrikā.
   2.   Lai atbalstītu šo politisko mērķi, ja tiks saņemts OCHA lūgums, EUFOR Libya, pilnībā ievērojot 1. punktā minētās pamatnostādnes un ieteikumus:

               —

               veicina pārvietoto personu drošu pārvietošanos un evakuāciju,

               —

               ar īpašām spējām atbalsta humānās palīdzības aģentūras to darbībā.

         2. pants
   ES operācijas komandiera iecelšana
   Viceadmirāli Claudio GAUDIOSI ar šo ieceļ par Eiropas Savienības operācijas EUFOR Libya komandieri.
   3. pants
   ES operācijas štāba izraudzīšanās

      EUFOR Libya operācijas štābs atrodas Romā.
   4. pants
   Operācijas plānošana un sākšana
   Lēmumu par Eiropas Savienības militārās operācijas sākšanu pieņem Padome, ņemot vērā esošā riska un draudu novērtējumu, pēc tam, kad apstiprināts operācijas plāns un noteikumi par spēka pielietošanu.
   5. pants
   Politiskā kontrole un stratēģiskā vadība
   1.   Padomes un Augstā pārstāvja uzdevumā PDK veic EUFOR Libya politisko kontroli un stratēģisko vadību. Ar šo Padome pilnvaro PDK pieņemt atbilstīgus lēmumus saskaņā ar LES 38. panta trešo daļu. Šis pilnvarojums ietver tiesības grozīt plānošanas dokumentus, tostarp operācijas plānu, komandķēdi un noteikumus par spēka pielietošanu. Tas ietver arī tiesības pieņemt lēmumus par Eiropas Savienības operācijas komandiera vai Eiropas Savienības spēku komandiera iecelšanu. Tiesības pieņemt lēmumus par EUFOR Libya mērķiem un izbeigšanu saglabā Padome.
   2.   PDK regulāri sniedz ziņojumus Padomei.
   3.   PDK regulāri saņem ziņojumus no Eiropas Savienības Militārās komitejas (ESMK) priekšsēdētāja par EUFOR Libya norisi. Vajadzības gadījumā PDK var uzaicināt Eiropas Savienības operācijas komandieri vai Eiropas Savienības spēku komandieri uz savām sanāksmēm.
   6. pants
   Militārā vadība
   1.   ESMK uzrauga EUFOR Libya pareizu gaitu, kas norit Eiropas Savienības operācijas komandiera pārraudzībā.
   2.   ESMK regulāri saņem ziņojumus no Eiropas Savienības operācijas komandiera. Tā vajadzības gadījumā var uzaicināt viņu vai Eiropas Savienības spēku komandieri uz savām sanāksmēm.
   3.   ESMK priekšsēdētājs darbojas kā galvenais kontaktpunkts sakariem ar Eiropas Savienības operācijas komandieri.
   7. pants
   Savienības rīcības īstenošana un konsekvence
   1.   Augstais pārstāvis nodrošina šā lēmuma īstenošanu un tā saskaņotību ar Savienības ārējo darbību kopumā, tostarp ar Savienības humānās palīdzības pasākumiem.
   2.   Eiropas Savienības operācijas komandieris palīdz Augstajam pārstāvim šā lēmuma īstenošanā.
   8. pants
   Sadarbība ar pārējiem dalībniekiem
   1.   Operācijas plānošanu un vadīšanu veic ciešā sadarbībā un kopdarbībā ar OCHA, kurš koordinē vispārējās humānās palīdzības sniegšanu, ar Ziemeļatlantijas līguma organizāciju un pārējiem dalībniekiem.
   2.   EUFOR Libya cieši sadarbojas ar norīkoto(-ajiem) Apvienoto Nāciju Organizācijas koordinatoru(-iem), kā arī ar Arābu valstu līgas norīkoto(-ajiem) koordinatoru(-iem) un tās dalībvalstīm.
   3.   Vajadzības gadījumā notiek apspriedes ar Āfrikas Savienību.
   9. pants
   Trešo valstu dalība
   1.   Neskarot Savienības lēmumu pieņemšanas autonomiju un vienoto iestāžu sistēmu, kā arī saskaņā ar attiecīgajām Eiropadomes pamatnostādnēm, operācijā var aicināt piedalīties trešās valstis, jo īpaši Arābu valstu līgas dalībvalstis.
   2.   Ar šo Padome pilnvaro PDK aicināt trešās valstis sniegt palīdzību un pēc Eiropas Savienības operācijas komandiera un ESMK ieteikuma pieņemt attiecīgos lēmumus par piedāvātās palīdzības pieņemšanu.
   3.   Sīki izstrādātu kārtību trešo valstu dalībai nosaka, pamatojoties uz nolīgumiem, ko noslēdz saskaņā ar LES 37. pantu un atbilstīgi LESD 218. pantā paredzētajai kārtībai. Ja Savienība un trešā valsts ir noslēgušas nolīgumu, ar ko paredz kārtību attiecīgās trešās valsts dalībai Savienības krīzes pārvarēšanas operācijās, šāda nolīguma noteikumus piemēro saistībā ar šo operāciju.
   4.   Trešām valstīm, kas sniedz būtisku militāro palīdzību EUFOR Libya, ir tādas pašas tiesības un pienākumi attiecībā uz operācijas ikdienas vadību kā dalībvalstīm, kuras piedalās operācijā.
   5.   Ar šo Padome pilnvaro PDK pieņemt attiecīgus lēmumus attiecībā uz Palīdzības sniedzēju komitejas izveidi gadījumā, ja trešās valstis sniedz būtisku militāro palīdzību.
   10. pants
   Savienības vadīto spēku un personāla statuss
   Savienības vadīto spēku un to personāla statusu, tostarp privilēģijas, imunitātes un citas garantijas, kas nepieciešamas to misijas īstenošanai un netraucētai darbībai, var paredzēt nolīgumos, ko noslēdz saskaņā ar LES 37. pantu un atbilstīgi LESD 218. panta 3. punktā paredzētajai kārtībai.
   11. pants
   Finanšu noteikumi
   1.   EUFOR Libya kopējās izmaksas pārvalda saskaņā ar Lēmumu 2008/975/KĀDP.
   2.   EUFOR Libya kopējo izmaksu finanšu atsauces summa ir EUR 7 900 000. Lēmuma 2008/975/KĀDP 25. panta 1. punktā minētais finanšu atsauces summas koeficients ir noteikts 30 % apmērā.
   12. pants
   Informācijas izpaušana trešām pusēm
   1.   Ar šo Augstais pārstāvis tiek pilnvarots nodot Apvienoto Nāciju Organizācijai, Arābu līgai, Āfrikas Savienībai, Ēģiptei, Tunisijai un citām trešām pusēm, kas saistītas ar minēto lēmumu, klasificētu Savienības informāciju un dokumentus, kuri izstrādāti EUFOR Libya vajadzībām, atbilstīgi katrai pusei piemērojamam klasifikācijas līmenim un saskaņā ar Padomes drošības reglamentu (2).
   2.   Ar šo Augstais pārstāvis ir pilnvarots nodot Apvienoto Nāciju Organizācijai, Arābu līgai, Āfrikas Savienībai, Ēģiptei, Tunisijai un citām trešām pusēm, kas saistītas ar minēto lēmumu, tādus Savienības dokumentus par Padomes apspriedēm saistībā ar ES militāro operāciju, kuri nav klasificēti un uz kuriem attiecas dienesta noslēpums saskaņā ar Padomes reglamenta (3) 6. panta 1. punktu.
   13. pants
   Stāšanās spēkā un izbeigšanās
   1.   Šis lēmums stājas spēkā tā pieņemšanas dienā.
   2.   Ja vien Padome nenolemj savādāk, EUFOR Libya beidzas ne vēlāk kā četrus mēnešus pēc sākotnējās operatīvās spējas sasniegšanas.
   3.   Saskaņā ar apstiprinātiem EUFOR Libya izbeigšanas plāniem un neskarot attiecīgo EUFOR Libya revīzijas un pārskatu iesniegšanas kārtību, kā noteikts Lēmumā 2008/975/KĀDP, šo lēmumu atceļ dienā, kad slēdz Eiropas Savienības operācijas galveno mītni vai bruņoto spēku štābu – atkarībā no tā, kura ir vēlāk.

      Briselē, 2011. gada 1. aprīlī

            Padomes vārdā –

            priekšsēdētājs

         MARTONYI J.

      (1)  OV L 345, 23.12.2008., 96. lpp.

      (2)  Padomes Lēmums 2001/264/EK (2001. gada 19. marts), ar ko pieņem Padomes drošības reglamentu (OV L 101, 11.4.2004., 1. lpp.).

      (3)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: 2006/230/EK: Padomes Lēmums ( 2005. gada 18. jūlijs ), lai noslēgtu Nolīgumu starp Eiropas Kopienu un Kanādas valdību par API/PNR datu apstrādi

text:
               21.3.2006

               LV

               Eiropas Savienības Oficiālais Vēstnesis

               L 82/14

         PADOMES LĒMUMS
   (2005. gada 18. jūlijs),
   lai noslēgtu Nolīgumu starp Eiropas Kopienu un Kanādas valdību par API/PNR datu apstrādi
   (2006/230/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 95. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome 2005. gada 7. martā pilnvaroja Komisiju Kopienas vārdā apspriest Nolīgumu ar Kanādu par to, kā gaisa pārvadātāji apstrādā un pārsūta Kanādas Robeždienestu aģentūrai (CBSA) papildu informāciju par pasažieri (API) un pasažieru datu reģistra (PNR) datus.

               (2)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Kanādas valdību par API/PNR datu apstrādi.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu(-as), kas tiesīga(-as) parakstīt nolīgumu, lai tas kļūtu saistošs Kopienai (2).
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 18. jūlijā

            Padomes vārdā —

            priekšsēdētājs

         J. STRAW

      (1)  Oficiālajā Vēstnesī vēl nav publicēts.

      (2)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
    ---documentbreak---

               21.3.2006

               LV

               Eiropas Savienības Oficiālais Vēstnesis

               L 82/15

         NOLĪGUMS
   starp Eiropas Kopienu un Kanādas valdību par papildu informācijas par pasažieri un pasažieru datu reģistra datu apstrādi
   EIROPAS KOPIENA UN KANĀDAS VALDĪBA, turpmāk “Puses”,
   ATZĪSTOT to, cik nozīmīgi ir ievērot pamattiesības un pamatbrīvības, jo īpaši tiesības uz privāto dzīvi, un respektēt šīs vērtības, novēršot un apkarojot terorismu un ar to saistītus noziegumus, kā arī citus starptautiskos noziegumus, tostarp organizēto noziedzību;
   ŅEMOT VĒRĀ Kanādas valdības prasību, ka gaisa pārvadātājiem, kas pārvadā pasažierus uz Kanādu, ir jāsniedz papildu informācija par pasažieri un pasažieru datu reģistra (turpmāk “API/PNR”) dati Kanādas kompetentajām iestādēm tiktāl, ciktāl šie dati ir savākti un atrodas pārvadātāju automātiskajās rezervēšanas un izlidošanas kontroles sistēmās (DCS);
   ŅEMOT VĒRĀ Eiropas Parlamenta un Padomes Direktīvu 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti (1), un jo īpaši tās 7. panta c) punktu;
   ŅEMOT VĒRĀ saistības, ko ir uzņēmusies attiecīgā kompetentā iestāde attiecībā uz to, kā tā apstrādās no gaisa pārvadātājiem saņemtos API/PNR datus (turpmāk “saistības”);
   ŅEMOT VĒRĀ attiecīgo Komisijas lēmumu, kurš pieņemts saskaņā ar Direktīvas 95/46/EK 25. panta 6. punktu (turpmāk “lēmums”) un saskaņā ar kuru attiecīgo Kanādas kompetento iestādi uzskata par tādu, kas nodrošina atbilstīgu aizsardzības līmeni API/PNR datiem, kas pārsūtīti no Eiropas Kopienas (turpmāk “Kopiena”) par pasažieru pārvadājumiem uz Kanādu, ņemot vērā atbilstīgās saistības, kas ir pievienotas attiecīgajam lēmumam;
   ŅEMOT VĒRĀ pārskatītās API pamatnostādnes, ko pieņēmusi Pasaules Muitas organizācija (WCO), Starptautiskā Gaisa pārvadājumu asociācija (IATA) un Starptautiskā Civilās aviācijas organizācija (ICAO);
   APŅĒMUŠĀS sadarboties, lai palīdzētu ICAO izstrādāt daudzpusēju standartu tādu PNR datu pārsūtīšanai, kas saņemti no komerciālajām aviosabiedrībām;
   ŅEMOT VĒRĀ iespēju nākotnē ar vienkāršotu procedūru palīdzību, jo īpaši attiecībā uz savstarpīguma nodrošināšanu starp Pusēm, izdarīt grozījumus šā nolīguma I pielikumā,
   IR VIENOJUŠĀS PAR TURPMĀKO.
   1. pants
   Mērķis
   1.   Šā nolīguma mērķis ir nodrošināt, ka API/PNR datus par personām, kas izmanto atbilstīgos reisus, sniedz, pilnībā ievērojot pamattiesības un pamatbrīvības, jo īpaši tiesības uz privāto dzīvi.
   2.   Atbilstīgs reiss ir pārvadājums, ko gaisa pārvadātājs veic no vienas Puses teritorijas uz lūguma iesniedzējas Puses teritoriju.
   2. pants
   Kompetentās iestādes
   Lūguma iesniedzējas Puses kompetentā iestāde ir iestāde, kas Kanādā vai Eiropas Savienībā ir atbildīga par API/PNR datu apstrādi attiecībā uz personām, kas izmanto atbilstīgus reisus, kā paredzēts šā nolīguma I pielikumā, kas ir tā sastāvdaļa.
   3. pants
   API/PNR datu apstrāde
   1.   Puses vienojas, ka API/PNR datu apstrādi attiecībā uz personām, kas izmanto atbilstīgos reisus, veiks saskaņā ar saistībām, ko ir uzņēmusies kompetentā iestāde, kura iegūst API/PNR datus.
   2.   Saistības paredz noteikumus un procedūras attiecībā uz to, kā pārsūta un apstrādā kompetentajai iestādei sniegtos API/PNR datus attiecībā uz personām, kas izmanto atbilstīgos reisus.
   3.   Kompetentā iestāde apstrādā saņemtos API/PNR datus un izturas pret personām, kas izmanto atbilstīgos reisus un uz ko attiecas API/PNR dati, saskaņā ar attiecīgajiem tiesību aktiem un konstitucionālajām prasībām bez diskriminācijas, jo īpaši attiecībā uz valstspiederību un/vai dzīvesvietas valsti.
   4. pants
   Piekļuve, labojumi un norādes
   1.   Personām, kuras neuzturas teritorijā, kur kompetentā iestāde īsteno tās kompetenci, un uz kurām attiecas saskaņā ar šo nolīgumu apstrādātie API/PNR dati, kompetentā iestāde nodrošina iespēju piekļūt attiecīgajiem datiem, kā arī iespēju lūgt labot datus, ja tie ir kļūdaini, vai pievienot norādi par to, ka ir izteikts lūgums veikt labojumu.
   2.   Kompetentā iestāde iespēju piekļūt, labot un papildināt šādus datus nodrošina ar tādiem pašiem nosacījumiem, ar kādiem šī iespēja būtu pieejama personām, kuras uzturas teritorijā, kur attiecīgā iestāde īsteno tās kompetenci.
   5. pants
   Pienākums apstrādāt API/PNR datus
   1.   Attiecībā uz šā nolīguma piemērošanu Kopienā, tā kā tas attiecas uz personas datu apstrādi, gaisa pārvadātāji, kas veic atbilstīgos reisus no Kopienas uz Kanādu, apstrādā API/PNR datus, kas ir viņu automātiskajās rezervēšanas sistēmās un DCS saskaņā ar Kanādas kompetentās iestādes prasībām atbilstoši Kanādas tiesību aktiem. To PNR datu elementu saraksts, kurus gaisa pārvadātāji, kas veic atbilstīgos reisus, nosūta Kanādas kompetentajai iestādei, ir šā nolīguma II pielikumā, kas ir tā sastāvdaļa.
   2.   Šā panta 1. punktā paredzētais pienākums pastāv tikmēr, kamēr ir spēkā attiecīgais lēmums, un minētais pienākums vairs nav saistošs no dienas, kad attiecīgais lēmums tiek atcelts, apturēts vai izbeidzas un netiek pagarināts.
   6. pants
   Apvienotā komiteja
   1.   Ar šo tiek izveidota apvienotā komiteja, kurā ir abu Pušu pārstāvji, par kuriem otrai Pusei paziņo ar diplomātisko kanālu starpniecību. Apvienotās komitejas sanāksmes vietu, laiku un darba kārtību nosaka, savstarpēji vienojoties. Pirmā sanāksme notiek sešos mēnešos pēc šā nolīguma stāšanās spēkā.
   2.   Apvienotā komiteja, inter alia:

               a)

               nodrošina saziņu saistībā ar šā nolīguma īstenošanu un citiem ar to saistītiem jautājumiem;

               b)

               ciktāl tas iespējams, izšķir jebkuras domstarpības, kas var rasties saistībā ar šā nolīguma īstenošanu un ar to saistītiem jautājumiem;

               c)

               organizē 8. pantā minēto kopīgo pārskatīšanu un nosaka sīkāk izstrādātu kopējās pārskatīšanas procedūru;

               d)

               pieņem savu reglamentu.

         3.   Apvienotajā komitejā pārstāvētās Puses var vienoties par šā nolīguma I pielikuma grozījumiem, ko piemēro no šādas vienošanās spēkā stāšanās dienas.
   7. pants
   Domstarpību izšķiršana
   Pēc jebkuras Puses lūguma tās nekavējoties apspriežas par visām domstarpībām, ko nav izšķīrusi Apvienotā komiteja.
   8. pants
   Kopējs pārskats
   Saskaņā ar šā nolīguma III pielikumu, kas ir tā sastāvdaļa, Puses katru gadu, ja nav citas vienošanās, veic kopīgu pārskatīšanu attiecībā uz šā nolīguma īstenošanu un jebkuriem jautājumiem saistībā ar to, tostarp attiecībā uz tādām pārmaiņām kā atbilstošas PNR pamatnostādnes, ko noteikusi ICAO.
   9. pants
   Stāšanās spēkā, grozījumi un nolīguma izbeigšana
   1.   Šis nolīgums stājas spēkā pēc tam, kad Puses apmainījušās ar paziņojumiem par to, ka ir izpildītas vajadzīgās procedūras, lai nolīgums stātos spēkā. Šis nolīgums stājas spēkā otrā paziņojuma dienā.
   2.   Neskarot 6. panta 3. punktu, šajā nolīgumā grozījumus var izdarīt ar Pušu savstarpēju nolīgumu. Šādi grozījumi stājas spēkā 90 dienas pēc tam, kad Puses apmainījušās ar paziņojumiem par attiecīgo iekšējo procedūru pabeigšanu.
   3.   Ikviena Puse var jebkurā laikā izbeigt šo nolīgumu, vismaz 90 dienas pirms ierosinātā izbeigšanas datuma iesniedzot rakstisku paziņojumu.
   10. pants
   Šā nolīguma mērķis nav paredzēt atkāpes no Pušu tiesību aktiem vai grozījumus tajos.
   TO APLIECINOT, pilnvarotie ir parakstījuši šo nolīgumu.

      SASTĀDĪTS, divos oriģināleksemplāros Luksemburgā divtūkstoš piektā gada trešajā oktobrī angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski. Ja ir atšķirības interpretācijā, noteicošie ir teksti angļu un franču valodā.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Canadá
         Za vládu Kanady
         For Canadas regering
         Für die Regierung Kanadas
         Kanada valitsuse nimel
         Για την Κυβέρνηση του Καναδά
         For the Government of Canada
         Pour le gouvernement du Canada
         Per il governo del Canada
         Kanādas Valdības vārdā
         Kanados Vyriausybės vardu
         Kanada kormánya részéről
         Għall-Gvern tal-Kanada
         Voor de Regering van Canada
         W imieniu rządu Kanady
         Pelo Governo do Canadá
         Za vládu Kanady
         Za Vlado Kanade
         Kanadan hallituksen puolesta
         På Canadas regerings vägnar

      (1)  OV L 281, 23.11.1995., 31. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   I PIELIKUMS
   Kompetentās iestādes
   Nolīguma 3. panta vajadzībām Kanādas kompetentā iestāde ir Kanādas Robeždienestu aģentūra (CBSA).
   II PIELIKUMS
   Apkopojamie PNR datu elementi

               1.

               Pasažiera PNR rezervācijas kods

               2.

               Rezervācijas datums

               3.

               Paredzētā ceļojuma datums(-i)

               4.

               Vārds

               5.

               Citi vārdi PNR

               6.

               Visa veida maksājumu informācija

               7.

               Rēķinu iesūtīšanas adrese

               8.

               Kontaktālruņu numuri

               9.

               Viss ceļojuma maršruts konkrētam PNR datu subjektam

               10.

               Biežlidojuma informācija (nolidotās jūdzes un galamērķi)

               11.

               Ceļojuma aģentūra

               12.

               Ceļojuma aģents

               13.

               PNR dati par atdalītajām rezervācijām

               14.

               Dati par biļetes izdošanu

               15.

               Biļetes numurs

               16.

               Sēdvietas numurs

               17.

               Biļetes izdošanas datums

               18.

               Dati par neierašanos

               19.

               Bagāžas talonu numuri

               20.

               Dati par reģistrēšanos

               21.

               Informācija par sēdvietu

               22.

               Vienvirziena biļetes

               23.

               Jebkāda apkopotā papildu informācija (APIS)

               24.

               Rezerves informācija

               25.

               Reģistrācijas kārtība

         III PIELIKUMS
   Kopīga pārskatīšana
   Pirms kopīgās pārskatīšanas Puses viena otrai iepriekš paziņo attiecīgo grupu sastāvu, kas var ietvert atbilstīgās iestādes, kuras darbojas privātuma/datu aizsardzības, muitas, imigrācijas, tiesībaizsardzības, izlūkošanas un aizliegumu jomā, kā arī citās tiesībaizsardzības, robežapsardzes un/vai aviācijas drošības jomās, tostarp ekspertus no Eiropas Savienības dalībvalstīm.
   Ievērojot attiecīgos tiesību aktus, visiem pārskatīšanas grupas dalībniekiem būs jāievēro apspriežu konfidencialitāte un jāsaņem attiecīgas drošības pielaides. Tomēr konfidencialitāte nebūs šķērslis tam, lai katra Puse sagatavotu atbilstīgu ziņojumu par kopīgās pārskatīšanas rezultātiem to attiecīgajām kompetentajām iestādēm, tostarp Kanādas Parlamentam un Eiropas Parlamentam.
   Puses kopīgi noteiks sīkāk izstrādātas procedūras attiecībā uz kopīgo pārskatīšanu.


title: Eiropas ombuda ievēlēšana Eiropas Parlamenta 2010.gada 20. janvāra lēmums par ombuda ievēlēšanu#PIELIKUMS

text:
               11.11.2010

               LV

               Eiropas Savienības Oficiālais Vēstnesis

               CE 305/19

         Trešdiena, 2010. gada 20. janvārisEiropas ombuda ievēlēšana
   P7_TA(2010)0001
   Eiropas Parlamenta 2010.gada 20. janvāra lēmums par ombuda ievēlēšanu
   2010/C 305 E/06

      Eiropas Parlaments,
   ņemot vērā Līgumu par Eiropas Savienības darbību un jo īpaši tā 24. panta trešo daļu un 228. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta 1994. gada 9. marta Lēmumu 94/262/EOTK, EK, Euratom par statūtiem un vispārējiem nosacījumiem, kas reglamentē ombuda pienākumu izpildi (1),
   ņemot vērā Reglamenta 204. pantu,
   ņemot vērā uzaicinājumu iesniegt pieteikumus (2),
   ņemot vērā 2010. gada 20. janvāra balsojumu,

               1.

               ieceļ Nikiforos Diamandouros par Eiropas ombudu;

               2.

               prasa Nikiforos Diamandouros dot zvērestu Tiesas priekšā;

               3.

               uzdod tā priekšsēdētājam nodrošināt pielikumā pievienotā lēmuma publicēšanu “Eiropas Savienības Oficiālajā Vēstnesī”;

               4.

               uzdod tā priekšsēdētājam nosūtīt šo lēmumu Padomei, Komisijai un Tiesai.

      (1)  OV L 113, 4.5.1994, 15. lpp.

      (2)  OV C 216, 10.9.2009, 7. lpp.

      Trešdiena, 2010. gada 20. janvārisPIELIKUMS

         EIROPAS PARLAMENTA LĒMUMS
         (2010. gada 20. janvāris)
         par Eiropas ombuda ievēlēšanu
         EIROPAS PARLAMENTS,
         ņemot vērā Līgumu par Eiropas Savienības darbību un jo īpaši tā 24. panta trešo daļu un 228. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Eiropas Parlamenta 1994. gada 9. marta Lēmumu 94/262/EOTK, EK, Euratom par statūtiem un vispārējiem nosacījumiem, kas reglamentē ombuda pienākumu izpildi (1),
         ņemot vērā Reglamenta 204. pantu,
         ņemot vērā uzaicinājumu iesniegt pieteikumus (2),
         ņemot vērā 2010. gada 20. janvāra balsojumu,
         IR PIEŅĒMIS ŠĀDU LĒMUMU.
         Ievēlēt Nikiforos DIAMANDOUROS par Eiropas ombudu.

            Strasbūrā, 2010. gada 20. janvārī

                  Eiropas Parlamenta vārdā

                  priekšsēdētājs

               Jerzy BUZEK

         (1)  OV L 113, 4.5.1994, 15. lpp.

         (2)  OV C 216, 10.9.2009, 7. lpp.


title: Eiropas Sistēmisko risku kolēģijas Lēmums (2015. gada 1. jūnijs) par Eiropas Sistēmisko risku kolēģijas datu aizsardzības inspektora iecelšanu (ESRK/2015/1)

text:
               20.6.2015

               LV

               Eiropas Savienības Oficiālais Vēstnesis

               C 204/18

         EIROPAS SISTĒMISKO RISKU KOLĒĢIJAS LĒMUMS
   (2015. gada 1. jūnijs)
   par Eiropas Sistēmisko risku kolēģijas datu aizsardzības inspektora iecelšanu
   (ESRK/2015/1)
   (2015/C 204/06)
   EIROPAS SISTĒMISKO RISKU KOLĒĢIJAS VALDE,
   Ņemot vērā Eiropas Parlamenta un Padomes Regulu (ES) Nr. 1092/2010 (2010. gada 24. novembris) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1),
   ņemot vērā Eiropas Parlamenta un Padomes Regulu (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2) un jo īpaši tās 24. pantu,
   Ņemot vērā Padomes Regulu (ES) Nr. 1096/2010 (2010. gada 17. novembris), ar kuru Eiropas Centrālajai bankai piešķir konkrētus uzdevumus saistībā ar Eiropas Sistēmisko risku kolēģijas darbību (3), un jo īpaši tās 6. pantu,
   Ņemot vērā Eiropas Sistēmisko risku kolēģijas Lēmumu ESRK/2012/1 (2012. gada 13. jūlijs), ar ko Eiropas Sistēmisko risku kolēģijā ievieš datu aizsardzības noteikumus (4), un jo īpaši tā 3. pantu,
   IR PIEŅĒMUSI ŠO LĒMUMU.
   Par Eiropas Sistēmisko risku kolēģijas (ESRK) datu aizsardzības inspektori (DAI) no 2015. gada 1. jūnija līdz 2017. gada 31. maijam tiek iecelta Barbara Eggl kundze. Barbara Eggl kundze tiek iecelta par ESRK DAI, ņemot vērā viņas kā Eiropas Centrālās bankas darbinieces un DAI statusu.

      Frankfurtē pie Mainas, 2015. gada 1. jūnijā

            ESRK priekšsēdētājs

         Mario DRAGHI

      (1)  OV L 331, 15.12.2010., 1. lpp.

      (2)  OV L 8, 12.1.2001., 1. lpp.

      (3)  OV L 331, 15.12.2010., 162. lpp.

      (4)  OV C 286, 22.9.2012., 16. lpp.


title: 2011/281/ES: Komisijas Lēmums ( 2011. gada 16. maijs ), ar ko groza Lēmumu 2009/146/EK attiecībā uz zinātnisko komiteju locekļu aizstāšanu ar locekļiem no zinātnisko padomdevēju grupas, kura izveidota ar Lēmumu 2008/721/EK

text:
               17.5.2011

               LV

               Eiropas Savienības Oficiālais Vēstnesis

               L 129/15

         KOMISIJAS LĒMUMS
   (2011. gada 16. maijs),
   ar ko groza Lēmumu 2009/146/EK attiecībā uz zinātnisko komiteju locekļu aizstāšanu ar locekļiem no zinātnisko padomdevēju grupas, kura izveidota ar Lēmumu 2008/721/EK
   (2011/281/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2008. gada 5. septembra Lēmumu 2008/721/EK, ar ko izveido zinātnisko komiteju un ekspertu padomdevēju struktūru patērētāju drošības, veselības aizsardzības un vides jomā un atceļ Lēmumu 2004/210/EK (1), un jo īpaši tā 5. pantu,
   tā kā:

               (1)

               Komisija ar Lēmumu 2008/721/EK ir izveidojusi trīs zinātniskās komitejas – Patērētāju drošības zinātnisko komiteju (SCCP), Veselības un vides apdraudējuma zinātnisko komiteju (SCHER), Iespējamā un jaunatklātā veselības apdraudējuma zinātnisko komiteju (SCENIHR), kā arī zinātnisko padomdevēju grupu par riska novērtējumu (turpmāk – “grupa”) patērētāju drošības, veselības aizsardzības un vides jomā.

               (2)

               Ar Lēmumu 2009/146/EK (2) Komisija ir iecēlusi SCCS, SCHER un SCENIHR locekļus, kā arī grupas zinātniskos padomdevējus.

               (3)

               Zinātniskās komitejas saskaņā ar Lēmuma 2008/721/EK 12. pantu ir pieņēmušas kopēju reglamentu, kas cita starpā nosaka līdzdalības kritērijus zinātnisko komiteju locekļiem un nosacījumus, ar kādiem beidzas dalība komitejā, kā noteikts lēmuma II pielikuma 4. punkta a) apakšpunktā.

               (4)

               Saskaņā ar Lēmuma 2008/721/EK 5. panta 2. punktu, ja zinātniskās komitejas loceklis neatbilst tiem dalības kritērijiem, kas izklāstīti reglamentā, vai ja komitejas loceklis vēlas atkāpties no amata, Komisija var izbeigt šī locekļa līdzdalību un iecelt aizstājēju no grupas.

               (5)

               No amata ir atkāpušies divi SCHER locekļi, viens SCCS loceklis un viens SCENIHR loceklis, bet divi SCCS locekļi nav atbilduši dalības kritērijiem un viņu līdzdalība ir jāpārtrauc. Lai nodrošinātu vajadzīgo kompetenču klātbūtni attiecīgajās komitejās, nepieciešams iecelt jaunus locekļus.

               (6)

               Atbilstoši Lēmuma 2008/721/EK 3. panta 2. punktam grupas ekspertus, ar kuriem aizstāj tādus zinātnisko komiteju locekļus, kuri ir atkāpušies no amata vai kuru līdzdalība ir izbeigta, ieceļ, pamatojoties uz viņu kompetenci un saskaņā ar to ģeogrāfisko sadalījumu, kas atspoguļo zinātnisko problēmu un pieeju daudzveidību, jo īpaši Eiropā.

               (7)

               Locekļus, kuri ir atkāpušies no amata vai kuru līdzdalība ir izbeigta, ieceļ par grupas padomdevējiem riska novērtējuma jautājumos,

         IR PIEŅĒMUSI ŠO LĒMUMU.
   1. pants
   Šā lēmuma pielikuma 1. punktā uzskaitīto ekspertu dalība tiek izbeigta.
   Minētos ekspertus ieceļ grupas padomdevējiem riska novērtējuma jautājumos.
   Šā Lēmuma pielikuma 2. punktā uzskaitītie speciālisti tiek iecelti par zinātnisko komiteju locekļiem, kuras izveidotas ar Lēmumu 2008/721/EK, kā noteikts minētajā pielikumā.
   2. pants
   Lēmuma 2009/146/EK I un II pielikumu groza saskaņā ar šā lēmuma pielikumu.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2011. gada 16. maijā

            Komisijas vārdā –

            priekšsēdētājs

         José Manuel BARROSO

      (1)  OV L 241, 10.9.2008, 21. lpp.

      (2)  OV L 49, 20.2.2009, 33. lpp.

      PIELIKUMS
      Lēmuma 2009/146/EK I un II pielikumu groza šādi:

                  1)

                  šādu ekspertu vārdus, uzvārdus svītro no I pielikuma un iekļauj II pielikumā:

                     Patērētāju drošības zinātniskā komiteja

                              Uzvārds

                              Vārds

                              Institūts vai organizācija, kurā darbojas

                                 GALLI

                                 Corrado

                                 University of Milan, Milan, Italy

                                 SAVOLAINEN

                                 Kai

                                 Finnish Institute of Occupational Health, Helsinki, Finland

                                 EISENBRAND

                                 Gerhard

                                 University of Kaiserslautern, Kaiserslautern, Germany

                     Veselības un vides apdraudējuma zinātniskā komiteja

                              Uzvārds

                              Vārds

                              Institūts vai organizācija, kurā darbojas

                                 CALOW

                                 Peter

                                 Roskilde University, Roskilde, Denmark

                                 DAVISON

                                 John

                                 French National Institute for Agricultural Research (INRA), Paris, France

                     Iespējamā un jaunatklātā veselības apdraudējuma zinātniskā komiteja

                              Uzvārds

                              Vārds

                              Institūts vai organizācija, kurā darbojas

                                 STAHL

                                 Dorothea

                                 Paracelsus Private Medical University, Salzburg, Austria

                  2)

                  šādu ekspertu vārdus, uzvārdus iekļauj I pielikumā un svītro no II pielikuma:

                     Patērētāju drošības zinātniskā komiteja

                              Uzvārds

                              Vārds

                              Institūts vai organizācija, kurā darbojas

                                 NIELSEN

                                 Elsa

                                 Technical University of Denmark, Søborg, Denmark

                                 VAN BENTHEM

                                 Jan

                                 National Institute for Public Health and the Environment (RIVM), Bilthoven, the Netherlands

                     Veselības un vides apdraudējuma zinātniskā komiteja

                              Uzvārds

                              Vārds

                              Institūts vai organizācija, kurā darbojas

                                 ALTENBURGER

                                 Rolf

                                 Helmholtz Centre for Environmental Research, Leipzig, Germany

                                 KRÄTKE

                                 Renate

                                 Federal Institute for Risk Assessment (BfR), Berlin, Germany

                     Iespējamā un jaunatklātā veselības apdraudējuma zinātniskā komiteja

                              Uzvārds

                              Vārds

                              Institūts vai organizācija, kurā darbojas

                                 HENSTEN

                                 Arne

                                 University of Tromsö, Tromsö, Norway


title: 2010/682/ES: Padomes Lēmums ( 2010. gada 8. novembris ) par to, lai Slovākija sāktu daktiloskopijas datu automatizētu apmaiņu

text:
               11.11.2010

               LV

               Eiropas Savienības Oficiālais Vēstnesis

               L 293/58

         PADOMES LĒMUMS
   (2010. gada 8. novembris)
   par to, lai Slovākija sāktu daktiloskopijas datu automatizētu apmaiņu
   (2010/682/ES)
   EIROPAS SAVIENĪBAS PADOME,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), jo īpaši tā 25. pantu,
   ņemot vērā Padomes Lēmumu 2008/616/TI (2008. gada 23. jūnijs) par to, kā īstenot Lēmumu 2008/615/TI (2), jo īpaši tā 20. pantu un pielikuma 4. nodaļu,
   tā kā:

               (1)

               Saskaņā ar Protokolu par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas Kopienas dibināšanas līgumam, tādu aktu tiesiskās sekas, kurus Savienības iestādes un struktūras pieņēmušas, pirms stājās spēkā Lisabonas līgums, paliek nemainīgas tiktāl, ciktāl minētie akti netiks atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams un Padomei ir jāpieņem vienprātīgs lēmums par to, vai dalībvalstis ir īstenojušas minētā lēmuma 6. nodaļas noteikumus.

               (3)

               Lēmuma 2008/616/TI 20. pantā ir noteikts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, ko izstrādā ar anketas palīdzību. Attiecībā uz datu automatizētu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā ir izvērtējuma inspekcija un izmēģinājuma darbības.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darbagrupas izstrādātā anketa attiecas uz katru no automatizētās datu apmaiņas paņēmieniem un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Slovākija ir aizpildījusi anketu par datu aizsardzību un anketu par daktiloskopijas datu apmaiņu.

               (6)

               Slovākija ir veikusi sekmīgas izmēģinājuma darbības ar Austriju.

               (7)

               Slovākijā ir notikusi izvērtējuma inspekcija, un Austrijas/Vācijas izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darbagrupai.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz daktiloskopijas datu apmaiņu,

         IR PIEŅĒMUSI ŠO LĒMUMU.
   1. pants
   Attiecībā uz daktiloskopijas datu automatizētu meklēšanu Slovākija ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus un no šā lēmuma spēkā stāšanās dienas ir tiesīga saņemt un sniegt personas datus atbilstīgi pirmā minētā lēmuma 9. pantam.
   2. pants
   Šis lēmums stājas spēkā tā pieņemšanas dienā.

      Briselē, 2010. gada 8. novembrī

            Padomes vārdā –

            priekšsēdētājs

         M. WATHELET

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: Padomes lēmums (1984. gada 22. novembris) par nolīguma slēgšanu vēstuļu apmaiņas veidā starp Eiropas Ekonomikas kopienu un Jaunzēlandes valdību, ar ko groza kopīgas disciplīnas vienošanos starp Jaunzēlandi un Kopienu attiecībā uz sieru

text:
Svarīgs juridisks paziņojums

|

31984D0561

Oficiālais Vēstnesis L 308 , 27/11/1984 Lpp. 0059 - 0059 Speciālizdevums spāņu valodā: Nodaļa 11 Sējums 21 Lpp. 0091  Speciālizdevums portugāļu valodā Nodaļa 11 Sējums 21 Lpp. 0091

		Padomes lēmums(1984. gada 22. novembris)par nolīguma slēgšanu vēstuļu apmaiņas veidā starp Eiropas Ekonomikas kopienu un Jaunzēlandes valdību, ar ko groza kopīgas disciplīnas vienošanos starp Jaunzēlandi un Kopienu attiecībā uz sieru(84/561/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā Vispārējās vienošanās par tarifiem un tirdzniecību (GATT) tirdzniecības sarunu laikā Komisija noslēdza vienošanos ar Jaunzēlandi attiecībā uz sieru [1];tā kā, lai sasniegtu vienošanās mērķus, jāgroza tās daži noteikumi;tā kā Komisija šajā jautājumā ir uzsākusi sarunas ar Jaunzēlandi un panākusi apmierinošu vienošanos ar šo valsti,IR PIEŅĒMUSI ŠĀDU LĒMUMU.1. pantsAr šo Kopienas vārdā ir apstiprināts vēstuļu apmaiņas veidā slēgtais nolīgums starp Eiropas Ekonomikas kopienu un Jaunzēlandes valdību, ar ko groza kopīgas disciplīnas vienošanos starp Jaunzēlandi un Kopienu attiecībā uz sieru.Nolīguma teksts ir pievienots šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir pilnvarota parakstīt nolīgumu, lai tas kļūtu saistošs Kopienai.Briselē, 1984. gada 22. novembrīPadomes vārdā —priekšsēdētājsJ. Bruton[1] OV L 71, 17.3.1980., 144. lpp.--------------------------------------------------


title: 2007/430/EK: Komisijas Lēmums ( 2007. gada 19. jūnijs ), ar ko izbeidz antidempinga procedūru attiecībā uz Malaizijas un Taivānas izcelsmes poliestera sintētisko štāpeļšķiedru (PSŠ) ievedumiem un anulē garantijas, kas iegūtas ar uzliktajiem pagaidu maksājumiem

text:
               21.6.2007

               LV

               Eiropas Savienības Oficiālais Vēstnesis

               L 160/30

      KOMISIJAS LĒMUMS

   (2007. gada 19. jūnijs),
   ar ko izbeidz antidempinga procedūru attiecībā uz Malaizijas un Taivānas izcelsmes poliestera sintētisko štāpeļšķiedru (PSŠ) ievedumiem un anulē garantijas, kas iegūtas ar uzliktajiem pagaidu maksājumiem
   (2007/430/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. pantu,
   apspriedusies ar padomdevēju komiteju,
   tā kā:
   A.   PROCEDŪRA

               (1)

               Komisija 2006. gada 3. martā saņēma sūdzību saskaņā ar pamatregulas 5. pantu par kaitējumu, ko rada Malaizijas un Taivānas izcelsmes poliestera sintētisko štāpeļšķiedru (“PSŠ”) ievedumi par dempinga cenām. Sūdzību iesniedza CIRFS (Comité International de la Rayonne et des Fibres Synthétiques), kas ražo vairāk nekā 50 % no Kopienas PSŠ kopapjoma.

               (2)

               Uzsākusi antidempinga izmeklēšanu, Komisija 2006. gada 12. aprīlī ar Regulu (EK) Nr. 2005/2006 (2) (“pagaidu regula”) Malaizijas un Taivānas izcelsmes poliestera sintētisko štāpeļšķiedru (“PSŠ”) ievedumiem uzlika pagaidu antidempinga maksājumus. Pagaidu antidempinga maksājumus piemēro no 2006. gada 29. decembra, iekasējot tos kā procentuālos nodokļus 12,4–23 % apmērā Malaizijai un 14,7–29,5 % apmērā Taivānai.

               (3)

               Pēc pagaidu regulas publicēšanas ieinteresētās personas saņēma to faktu un apsvērumu izklāstu, uz kuriem balstīta pagaidu regula. Visām personām atvēlēja termiņu, kurā tās varēja izteikt viedokli attiecībā uz sniegto informāciju.

               (4)

               Dažas ieinteresētās personas iesniedza rakstveida piezīmes. Personām, kuras to pieprasīja, tika dota arī iespēja izteikties mutvārdos.

               (5)

               Komisija turpināja vākt visu informāciju, ko uzskatīja par vajadzīgu galīgo konstatējumu izdarīšanai. Pamatojoties uz šiem konstatējumiem, tā secināja, ka pastāv būtiski iemesli, lai Kopienas interesēs PSŠ ievedumiem no attiecīgajām valstīm nepiemērotu antidempinga pasākumus.

               (6)

               Komisija informēja par būtiskajiem faktiem un apsvērumiem, kuru dēļ ir nodoms izbeigt šo procedūru. Turklāt pēc šīs publiskošanas ieinteresētajām personām atvēlēja laiku komentāru formulēšanai un sniedza iespēju izteikties mutvārdos. Ieinteresēto personu iesniegtos rakstveida un mutvārdu komentārus izskatīja un attiecīgos gadījumos ņēma vērā, izdarot galīgos konstatējumus.

               (7)

               Sākumā, apspriedusies ar padomdevēju komiteju, Komisija iesniedza Padomei ziņojumu par apspriedes rezultātiem un priekšlikumu izbeigt procedūru, pamatojoties uz Kopienas interesēm.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (8)

               Vienlaikus sūdzības iesniedzējs 2007. gada 23. maija vēstulē, kas adresēta Komisijai, formāli atsauca sūdzību par Malaizijas un Taivānas izcelsmes sintētisko štāpeļšķiedru (PSŠ) ievedumiem.

               (9)

               Saskaņā ar pamatregulas 9. panta 1. punktu procedūru var izbeigt, ja ir atsaukta sūdzība, izņemot gadījumus, kad šāda izbeigšana nav Kopienas interesēs.

               (10)

               Komisija uzskatīja, ka pašreizējā procedūra jāizbeidz, jo izmeklēšanā neatklāja apsvērumus, kas liecinātu par to, ka procedūras izbeigšana būtu pretrunā Kopienas interesēm.

               (11)

               Komisija izmeklēšanas laikā sazinājās ar visām attiecīgajām zināmajām personām, lai uzzinātu to viedokli. Turklāt Kopienas ražošanas nozare, lietotāji un lietotāju apvienības iesniedza informāciju vai tika uzklausīti attiecībā uz galīgo pasākumu iespējamo ietekmi. Ņemot vērā šos jaunos konstatējumus, Komisija secināja, ka pastāv būtiski iemesli attiecībā uz Kopienas interesēm, lai PSŠ ievedumiem no attiecīgajām valstīm nepiemērotu antidempinga pasākumus. Dažādo interešu kopumu ņēma vērā, pamatojoties uz turpmāk izskaidrotajiem argumentiem.

               (12)

               Pēc pagaidu pasākumu ieviešanas viens importētājs, liela daļa lietotāju un lietotāju apvienību paziņoja, ka pasākumiem ir diezgan plašs mērogs un to dēļ rodas grūtības ar ievedumiem no lielākajiem piegādes avotiem Āzijā. Tie apstiprināja argumentus, ko iepriekš, pirms pagaidu pasākumu ieviešanas, iesniedza citi lietotāji un kas aprakstīti pagaidu regulas 156. līdz 158. apsvērumā, un iesniedza jaunus iebildumus.

               (13)

               Lai sīkāk pārbaudītu to jautājumu nozīmi, kurus nesen izteikušas lietotāju nozares, Komisija personām prasīja iesniegt datus un apstiprinošus pierādījumus, aicinot visus lietotājus sadarboties turpmākā izmeklēšanā. Salīdzinot ar laiku pirms pagaidu pasākumu ieviešanas, sadarbība palielinājās, jo izmeklēšanā sadarbojās lietotāji, kas pārstāv vairāk nekā 10 % Kopienas vispārējā PSŠ patēriņa un apmēram 15 % visu ievedumu no attiecīgajām valstīm. Ņēma vērā arī lielāko lietotāju apvienību dalību izmeklēšanā (pārstāvot uzņēmumus, kas patērē vairāk nekā 50 % Kopienas PSŠ), tādējādi apstiprinot, ka konstatējumi un secinājumi par to, ka Kopienas interešu dēļ ir jāizbeidz izmeklēšana, ir pietiekami pamatoti.

               (14)

               Saskaņā ar lietotāju sniegto informāciju pasākumi pasliktinās stāvokli ar PSŠ piegāžu trūkumu, jo Kopienas ražošanas nozare nav spējīga nodrošināt ES pieprasījumu. Šī situācija turklāt veicinās PSŠ cenas un tādējādi arī saistīto nozaru cenu paaugstināšanos, apdraudot konkurētspēju tirgū, kurā liela nozīme ir gala ražojuma ievedumiem par zemām cenām. Ņemot vērā šos apstākļus, īstermiņā sagaidāma nodarbinātības samazināšanās tajās Kopienas ražošanas nozarēs, kas izmanto PSŠ.

         a)   Nepietiekama apgāde

               (15)

               PSŠ lietotāji uzskata, ka kopumā Kopienas ražotāju visu veidu PSŠ piedāvājums pasliktinās, un tādēļ tie kļūs arvien atkarīgāki no ievedumiem ļoti ierobežota skaita ražotāju ievedumiem no trešām valstīm. Tam par iemeslu ir Kopienas ražotāju pārorientēšanās no PSŠ uz citiem ražojumiem. Piemēram, La Seda de Barcelona ir samazinājusi PSŠ ražošanu, lai palielinātu polietilēna tereftalāta (PET) ražošanas apjomu. Grūtības ar piegādēm pastiprina arī Trevira ražošanas problēmas, ko izraisījis ugunsgrēks 2006. gada decembrī, un Tergal finanšu grūtības (maksātnespējas dēļ to kopš 2006. gada novembra pārvalda administrators); Tergal bija uzticamākais PSŠ piegādātājs vērpšanas nozarei. Visbeidzot, jāatgādina, ka viens Kopienas ražotājs (Pennine Fibres) bankrotēja.

               (16)

               Lietotāji, galvenokārt gultasveļas un polsterēšanas materiālu ražotāji, uztraucas par piegāžu būtisku trūkumu, jo īpaši attiecībā uz šādām šķiedrām, ko lieto neaustu materiālu ražošanas nozare (3):

                           1)

                              HCS (hollow conjugated siliconised). Šīs šķiedras pieņemamos termiņos un lielos daudzumos spēj piegādāt tikai viens Korejas ražotājs (ja neņem vērā Taivānas piegādātājus).

                           2)

                              LMP. Cik zināms, tikai viens uzņēmums Korejā būtu spējīgs diezgan lielos daudzumos piegādāt šo šķiedru veidu.

               (17)

               Turklāt viena sadarbībā iesaistītā Kopienas ražotāja dati, ko tas iesniedzis pēc pagaidu konstatējumu publiskošanas, liecina, ka Kopienas ražošanas nozares pārdotie PSŠ veidi atšķiras no tiem, kas ievesti no Malaizijas un Taivānas.

               (18)

               Kopienas lietotāji turklāt uzskata, ka ir grūti mainīt piegāžu avotus, jo īpaši trešās valstīs, uz kurām antidempinga pasākumi neattiecas. To pamatojot, minēja, ka PSŠ ražotājiem izvedējiem nepieciešams laiks, lai atsāktu ievedumus Kopienā, jo īpaši ņemot vērā risku, ka to ievedumiem sasniedzot noteiktu apjomu, atkal tiktu uzlikti maksājumi. Turklāt pat tad, ja lietotāji būtu spējīgi iepirkt PSŠ no jauniem piegādātājiem, kas atrodas citās valstīs, tiem būtu jāpārbauda, vai šo citu ražotāju izgatavotie PSŠ veidi ir derīgi viņu konkrētajam ražošanas veidam. Lai vai kā, lietotāji minēja, ka ne Kopienā, ne trešās valstīs nav tādu ražotāju, uz kuriem neattiecas antidempinga maksājumi un kuri būtu spējīgi pietiekamā daudzumā piegādāt pieprasītos Taivānā ražoto šķiedru veidus.

               (19)

               Pieejamie Eiropas Kopienu Statistikas biroja dati liecina, ka ievedumu no Indonēzijas, Taivānas un Indijas, kuriem 2006. gada oktobra beigās atcēla antidempinga pasākumus, apjoms relatīvā ziņā līdz 2006. gada beigām strauji palielinājies. Tas varētu liecināt par to, ka Kopienas tirgū jau ir pieejami citi piegādes avoti. Tomēr attiecīgais apjoms vēl joprojām ir diezgan neliels, un piegādātāji nespēj strauji reaģēt uz lietotāju pieprasījumu. Tādēļ gadījumā, ja Taivānas un Malaizijas ievedumiem piemēros pasākumus, visticamāk, ka lietotājiem liela daļa šķiedru būs jāpasūta valstīs, uz kurām attiecas antidempinga pasākumi.

               (20)

               Kopienas ražošanas nozare nesniedza komentārus par pagaidu regulas 158. apsvērumā izteikto argumentu attiecībā uz Kopienas ražošanas nozares ierobežoto jaudu, salīdzinot ar Kopienas PSŠ lietotāju vajadzībām. Pierādījumi liecina, ka Kopienas ražošanas nozare un citi Kopienas ražotāji nav spējīgi pielikt vajadzīgās pūles, lai nodrošinātu Kopienas pieprasījumu. Turklāt izmeklēšana, ko uzsāka pēc pagaidu pasākumu ieviešanas, liecina, ka Kopienas lietotāji, mēģinot dažus PSŠ veidus iegūt valstīs, uz kurām neattiecas antidempinga pasākumi, saskaras ar ievērojamām grūtībām.

               (21)

               Ir arī tādas norādes, kas liecina, ka dažu citu PSŠ veidu, kuri nav pieejami Kopienā, palielinātais pieprasījums citās trešās valstīs, jau ir izraisījis cenu palielināšanos. Tātad situācija, ko radījusi pasākumu ieviešana, ietekmē arī citus piegāžu avotus.

               (22)

               Pamatojoties uz iepriekš minēto, Kopienas tirgū arī turpmāk būs grūtības ar PSŠ piegādēm, neskatoties uz to, ka Kopienas lietotājiem ir pieejami daži alternatīvi piegāžu avoti, ka nesen darbu ir uzsākušas jaunas PSŠ ražotnes (4) un ka 2007. gada martā Trevira atsāks darbību.

         b)   PSŠ cenu palielināšanās

               (23)

               Kopienas PSŠ lietotāji uzskatīja, ka pēc pagaidu pasākumu ieviešanas tiem problēmas rada ievērojamā cenu palielināšanās attiecībā uz dažiem PSŠ veidiem, kas nāk ne tikai no attiecīgajām valstīm, bet arī no citiem piegādātājiem, kuri atrodas Korejā un Indijā. Salīdzinājumā ar pieejamajiem piegāžu veidiem, uz kuriem neattiecas antidempinga pasākumi, piedāvājums ir palielinājies, un tas ir izraisījis arī PSŠ cenas palielināšanos Kopienas tirgū.

               (24)

               Lietotāji sniedza informāciju, kas liecina par to, ka pēc pagaidu antidempinga pasākumu piemērošanas Taivānas un Malaizijas izcelsmes ievedumiem ir palielinājušās speciālo šķiedru cenas; šīs šķiedras piedāvā trešu valstu piegādātāji. Turpmāku cenu pieaugumu īstermiņā, iespējams, radīs tas, ka Kopienas lietotāji attiecībā uz dažiem šķiedru veidiem nevar pilnībā paļauties uz Kopienas piegādātajiem vai tādiem piegādātājiem, kas uzņēmējdarbību veic citās trešās valstīs, uz kurām neattiecas antidempinga pasākumi.

         c)   Ierosināto pasākumu ietekme uz izmaksām

               (25)

               Turpmākā analīzē, ko veica attiecībā uz pasākumu ieviešanas iespējamo ietekmi, atklājās tas, ka gultasveļas un polsterēšanas materiālu ražošanas nozare, iespējams, pret izejmateriālu cenu paaugstināšanos ir vēl jūtīgāka nekā vērpšanas nozare. Spilvenu, segu, dīvānspilvenu, polsterējumu utt. ražotāju peļņas norma vidēji ir mazāka par 5 %, un PSŠ rada 30 % no to kopējām ražošanas izmaksām. Ņemot vērā to, ka tie visvairāk izmanto LMP un HCS, attiecībā uz kurām stāvoklis ar piegāžu trūkumu Kopienā, kā apgalvo, pasliktināsies, ja ieviesīs pasākumus, iespējamā ietekme uz to ražošanas izmaksām varētu būt 6–8 %.

               (26)

               Skaidrs ir tas, ka šāda izmaksu pieauguma dēļ gultas veļas ražošanas nozari ievērojami ietekmēs pieaugošā konkurence ar Ķīnas gatavajiem izstrādājumiem, un minētā nozare nevarēs saviem klientiem, proti, lielajiem mazumtirgotāju tīkliem, kuri ir ārkārtīgi spēcīgi pircēju tirgus dalībnieki, sniegt interesantus piedāvājumus. Lēmums par antidempinga maksājumu uzlikšanu Malaizijas un Taivānas ievedumiem vēl vairāk pasliktinās šo valstu konkurētspēju.

               (27)

               Pagaidu regulas 164. apsvērumā secināja, ka ierosināto pasākumu ietekme uz saistītajām nozarēm būs ierobežota. Pamatojoties uz iepriekš minētajiem faktiem un apsvērumiem, turpmākā izmeklēšana liecina, ka lietotāju vidējās izmaksas pieaugs par aptuveni 0,4–1,5 %, bet gultasveļas nozarē šis pieaugums var pat sasniegt 6–8 %, jo īpaši tajā gadījumā, ja lietotāji visas PSŠ saņem no Taivānas. Tātad ietekme uz lietotājiem nebūs vienmērīga, un ievērojami mainīsies dažu lietotāju ekonomiskais stāvoklis.

         d)   Saistīto ražojumu cenu palielināšanās

               (28)

               Turklāt lietotāji uzskatīja, ka Kopienas tirgū nenovēršami palielinātos saistīto ražojumu cenas gadījumā, ja antidempinga pasākumus attiecībā uz Taivānas un Malaizijas izcelsmes ievedumiem būtu jāsaglabā pašreizējā līmenī. Tā rezultātā, savukārt, palielinātos saistīto ražojumu par zemām cenām ievedumu apjoms un to problēmu loks, ar kurām saskaras lietotāju nozares. Jaunākā statistika skaidri liecina, ka pēc tam, kad Ķīnas PSŠ ievedumiem tika piemēroti antidempinga pasākumi, par 39 % palielinājās dažu tādu gatavo izstrādājumu ievešanas apjoms, kuru sastāvā ir PSŠ (5).

               (29)

               Patiesībai atbilst tas, ka nav saiknes starp antidempinga pasākumu piemērošanu Ķīnas PSŠ un Ķīnas saistīto ražojumu ievedumu pieaugumu. Statistika liecina, ka šī situācija nav izņēmums un ka iepriekšējie antidempinga pasākumi, kas piemēroti dažādu trešu valstu PSŠ, ir izraisījuši tādu pašu attiecīgo valstu reakciju. Vai nu saistīto ražojumu lietotāji pilnībā izjutīs PSŠ cenu pieaugumu, vai arī Kopienas saistītajās nozarēs samazināsies nodarbinātība, ja tās samazinās ražošanas apjomu tādēļ, ka palielināsies ievedumu apjoms no trešām valstīm.

         e)   Sekas attiecībā uz nodarbinātību Kopienas tirgū

               (30)

               Izmeklēšana liecina, ka PSŠ ražošanai nav nepieciešama intensīva nodarbinātība. Kopienas ražošanas nozare Kopienā nodarbina mazāk nekā 700 personu un kopējais nodarbinātības līmenis PSŠ ražošanā ir mazāks par 3 000 darbavietu. Tā kā saskaņā ar iepriekš minēto lielākā daļa Kopienas ražošanas nozares pārdoto PSŠ veidu atšķiras no tiem, ko ieved no Malaizijas un Taivānas, kā arī ņemot vērā to, ka PSŠ pieprasījums Kopienā nepārtraukti pieaug, nevar uzskatīt, ka gadījumā, ja galīgos pasākumus neieviesīs, pastāvēs risks zaudēt daudzas darbavietas.

               (31)

               Tomēr saskaņā ar Kopienas norādītajiem skaitļiem lietotāji, kas pārstāv 10 % no Kopienas PSŠ patēriņa, tādu ražojumu izgatavošanā, kuru sastāvā ir PSŠ, nodarbina vairāk nekā 7 000 personu. Tādēļ var uzskatīt, ka šajā gadījumā lietotāju nozaru pārziņā ir 70 000 darbavietu, un vismaz 10 % no tām ir gultasveļas un polsterējamo materiālu ražošanas nozarē, kurā saskaņā ar iepriekš minēto ir ļoti zemas peļņas normas un kura ir lielākā LMP un HCS šķiedru lietotāja. Turklāt, pamatojoties uz darbaspēka izmaksu īpatsvaru lietotāju nozaru ražošanas izmaksās, secināja, ka vidējās izmaksu izmaiņas par 1 % atbilst darbaspēka izmaksu izmaiņām par 2,5–7,7 %. Tātad galīgo pasākumu piemērošana var īstermiņā Kopienas saistītajā nozarē izraisīt būtiskus darbavietu zudumus, lai kompensētu izejmateriālu izmaksu pieaugumu, vai pēc iespējamas ražošanas izbeigšanas vai tās apjoma samazināšanas gultasveļas ražošanas nozarē.

               (32)

               Pirms sūdzības atsaukšanas tika izvērtēta arī ietekme uz Kopienas ražošanas nozari. Pieejamā informācija liecina, ka Kopienas ražotāji visus lietotājus Kopienā neapgādā ar pieprasītajiem PSŠ daudzumiem un veidiem.

               (33)

               Turklāt izmeklēšana liecina, ka Kopienas ražošanas nozares ieguldījumu apmērs bija par zemu kapitālintensīvai darbībai un ražotāji deva priekšroku ieguldīt citos ražojumos, piemēram, PET.

               (34)

               Kā minēts pagaidu regulas 166. apsvērumā, izmeklēšanā sadarbojās tikai viens izejmateriālu piegādātājs. Viņš aktīvi atbalstīja maksājumu ieviešanu, jo tie ļautu Kopienas ražošanas nozarei saglabāt dzīvotspēju un nodrošinātu arī viņa darbības turpināšanos. Viņš nesniedza informāciju par pasākumu ieviešanas vai neieviešanas ietekmi uz viņa uzņēmējdarbību.

               (35)

               Kopienas ražošanas nozare, kura 40 % PSŠ ražo no pārstrādātām PET pudelēm, un viena ražotāju apvienība, kas darbojas atkritumu pārstrādes nozarē, iebilda, ka Kopienas ražošanas nozares jauda attiecībā uz atkritumu pudeļu pārstrādi par PSŠ samazināsies, ja Malaizijas un Taivānas PSŠ ievedumiem par dempinga cenām nepiemēros galīgus pasākumus. Tās turklāt iebilda, ka pasākumu neieviešana nelabvēlīgi ietekmēs vidi, jo tā palielinās CO2 izplūdes, ja pārstrādes atkritumu nozarei plastmasas atkritumi, ko tā pašlaik pārdod Kopienas PSŠ ražotājiem, būs jāizved ārpus Eiropas robežām.

               (36)

               Pirmkārt, jāmin, ka ievērojama daļa no attiecīgajām valstīm ievesto šķiedru ir LMP vai šķiedras, ko izmanto vērpšanas nozarē, un saskaņā ar šobrīd pieejamo informāciju, LMP un lielākā daļa šķiedru, ko izmanto vērpšanas nozarē, jāizgatavo no primārām izejvielām.

               (37)

               Otrkārt, saskaņā ar Komisijas sniegtajiem pierādījumiem pastāv nozīmīgs un pieaugošs PET pudeļu pieprasījums no Āzijas, un antidempinga pasākumu neieviešana neliegs PET pudeļu pārstrādātājiem pārdot savus ražojumus pasaules tirgū.

               (38)

               Visbeidzot, attiecībā uz to, ka argumentam par CO2 varētu būt nozīme tirdzniecības aizsardzības politikas jomā, tas pirmo reizi tika minēts vienu gadu pēc šīs procedūras uzsākšanas, tādēļ vēl nav bijis iespējams pienācīgi pārbaudīt tā patiesumu.

               (39)

               Ņemot vērā vairāku personu iesniegto informāciju un izmeklēšanas rezultātus, var secināt, ka galīgu antidempinga pasākumu ieviešana attiecībā uz Malaizijas un Taivānas izcelsmes PSŠ ievedumiem par dempinga cenām ievērojami ietekmēs Kopienas lietotājus. Tādēļ nevar apstiprināt secinājumu, kas izklāstīts pagaidu regulas 168. apsvērumā.

               (40)

               Priekšrocības, ko kopumā gūs Kopienas ražošanas nozare, jāsalīdzina ar iespējamiem nelabvēlīgiem faktoriem, jo īpaši attiecībā uz lietotājiem un zināmā mērā patērētājiem. Kopienas ražotāju piedāvātais apjoms un piegāžu dažādība pasliktinās. Citu iemeslu starpā tā iemesls ir Kopienas ražotāju pārorientēšanās no PSŠ uz citiem ražojumiem (piemēram, La Seda de Barcelona) un Tergal finanšu grūtības. Attiecībā uz dažu šķiedru veidiem Kopienas tirgū ir grūtības ar piegādēm, un Kopienas ražotāji nevar un nevēlas pielikt nepieciešamās pūles, lai nodrošinātu pieprasījumu. Turklāt, iespējams, ka maksājumu uzlikšana izraisīs ievērojamu cenu palielināšanos dažiem tādiem PSŠ veidiem, kas pietiekamā apjomā nav pieejami Kopienas tirgū. Turklāt jāņem vērā fakts, ka dažu PSŠ lietotāju pelņas normas ir ļoti mazas (jo īpaši gultasveļas ražošanas nozarē), tādēļ tiem jebkāds PSŠ cenu pieaugums jānovirza tālāk saviem patērētājiem vai gadījumā, ja trešu valstu konkurence neļautu paaugstināt cenas, jāpārtrauc darbība.

               (41)

               Ņemot vērā iepriekšminēto, jāsecina, ka Kopienas interesēs būtu pēc sūdzības atsaukšanas izbeigt procedūru.

               (42)

               Ieinteresētajam personām sniedza attiecīgu informāciju un iespēju izteikt komentārus.

               (43)

               Tādēļ secina, ka antidempinga procedūra attiecībā uz Malaizijas un Taivānas izcelsmes poliestera sintētisko štāpeļšķiedru (PSŠ) ievedumiem Kopienā ir jāizbeidz, neieviešot antidempinga pasākumus.

               (44)

               Jāanulē pagaidu maksājumi, kas iegūti, pamatojoties uz Regulu (EK) Nr. 2005/2006,

         IR NOLĒMUSI ŠĀDI.
   1. pants
   Ar šo izbeidz antidempinga procedūru attiecībā uz tādu Malaizijas un Taivānas izcelsmes poliestera sintētisko štāpeļšķiedru ievedumiem, kuras nav kārstas, ķemmētas vai citādi apstrādātas vērpšanai un uz ko klasificē ar KN kodu 5503 20 00.
   2. pants
   Ar šo atceļ Regulu (EK) Nr. 2005/2006.
   3. pants
   Garantijas, kas ir iegūtas ar pagaidu antidempinga maksājumiem, ko uzlika ar Regulu (EK) Nr. 2005/2006, anulē.
   4. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 19. jūnijā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 379, 28.12.2006., 65. lpp.

      (3)  To apstiprina neatkarīgi avoti. 2006. gada augusta PCI ziņojuma 16. lappusē patiesi ir norādīts, ka “dažos gadījumos Eiropas ražošanas nozare nav spējīga konkurēt ar Austrumāzijas ražošanas nozares piedāvājumu, jo īpaši viegli kūstošu šķiedru un bikomponentu šķiedru nozarē. Šīs jomas arī turpmāk Eiropas tekstilizstrādājumu ražotājiem būs problemātiskas.”

      (4)  Saskaņā ar Kopienas ražošanas nozares informāciju 2006. gadā jaunas PSŠ ražotnes tika atklātas Polijā, Rumānijā un Bulgārijā. Tomēr nav sniegti dati par to, vai tā rezultātā palielināsies jauda, salīdzinot ar stāvokli KIP. Nav sniegtas norādes arī par to, kāda ir saikne starp ES ražošanas nozares jaudas izmaiņām un pieprasījuma izmaiņām.

      (5)  Gultasveļa un tamlīdzīgi izstrādājumi (segas, dūnu segas, dīvānspilveni, pufi un spilveni), kas pildīti ar materiālu, kas nav spalvas un kas ir vai nav apvilkti (KN kods 9404 90 90).